Der er godt nyt til de handlende og hotellerne i Vendsyssel. Fra januar til juli i år har der været 21.000 flere overnatninger i Frederikshavn. Det skriver Nordjyske. I juli havde byen en belægningsprocent på 86, og det er længe siden Frederikshavn sidst havde det. Det er primært takket være svenskerne, at tallene er så fine. Af de 21.000 flere overnatninger tegner svenskerne sig alene for de 16.517, skriver Nordjyske.

Opsummering:
Frederikshavn kan igen melde om en stigende svensk interesse.